

 **GRADSKO VIJEĆE *P R I J E D L O G***

KLASA: 402-01/20-01/01

URBROJ:2186/18-02/1-20-3

Ludbreg, 16. ožujka 2020.

Na temelju članka 10. st. 3. Zakona o financiranju političkih aktivnosti, izborne promidžbe i referenduma („Narodne novine“ br. 29/19) te članka 33. Statuta Grada Ludbrega («Službeni vjesnik Varaždinske županije» br. 23/09,17/13,40/13-pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na svojoj 19. sjednici održanoj dana 16. ožujka 2020. godine donosi slijedeću

**O D L U K U**

**o raspoređivanju sredstava za rad političkih stranaka i nezavisnog vijećnika**

**iz Proračuna Grada Ludbrega za 2020. godinu**

Članak 1.

 Pravo na redovito godišnje financiranje iz sredstava Proračuna Grada Ludbrega imaju političke stranke koje imaju člana u Gradskom vijeću Grada Ludbrega i članovi Gradskoga vijeća koji su izabrani s lista grupe birača – nezavisni vijećnici.

Članak 2.

 Sredstva osigurana u Proračunu Grada Ludbrega raspoređuju se na način da se utvrdi jednaki iznos sredstava za svakog člana u Gradskom vijeću, tako da pojedinoj političkoj stranci i nezavisnom vijećniku pripadaju sredstva razmjerna broju članova prema konačnim rezultatima izbora za članove Gradskog vijeća Grada Ludbrega.

 Za svakog izabranog člana Gradskog vijeća podzastupljenog spola političkim strankama pripada i pravo na naknadu u visini od 10 % iznosa predviđenog po svakom članu Gradskog vijeća.

Članak 3.

 Sredstva za rad političkih stranaka i nezavisnog vijećnika za 2020. godinu raspoređuju se u slijedećim iznosima:

 1. Socijaldemokratska partija Hrvatske (SDP) 18.900,00 kn;

 2. Hrvatska seljačka stranka (HSS) 6.300,00 kn;

 3. Hrvatska stranka umirovljenika (HSU) 3.000,00 kn;

 4. Hrvatska narodna stranka – liberalni demokrati (HNS) 9.300,00 kn;

 5. Hrvatska demokratska zajednica (HDZ) 6.000,00 kn;

 6. Hrvatska socijalno liberalna stranka (HSLS) 3.000,00 kn;

 7. Član GV izabran s liste grupe birača –GORAN HORVAT 3.000,00 kn.

Članak 4.

 Raspoređena sredstva iz članka 3. ove Odluke doznačit će se tromjesečno na žiro račun političke stranke odnosno na poseban žiro račun nezavisnog vijećnika odnosno člana GV izabranog s liste grupe birača.

Članak 5.

 Ova odluka stupa na snagu osmoga dana od dana objave u „Službenom vjesniku Varaždinske županije“.

 Predsjednik

 Gradskoga vijeća:

 Antun Šimić

**O B R A Z L O Ž E NJ E**

 Hrvatski sabor je na sjednici održanoj 23. ožujka 2019. godine donio „novi“ Zakon o financiranju političkih aktivnosti, izborne promidžbe i referenduma koji je objavljen u „Narodnim novinama“ br. 29/2019. od 23.03.2019. godine i stupio je na snagu prvog dana od dana objave tj. 24.03.2019. godine.

 Zakonom se uređuje način financiranja političkih stranaka, zastupnika izabranih s neovisnih lista i zastupnika nacionalnih manjina koje su kandidirali birači ili udruge nacionalnih manjina, članova predstavničkih tijela jedinica samouprave izabranih s liste grupe birača, neovisnih lista odnosno lista grupe birača i kandidata, referendumskih aktivnosti, stjecanje i trošenje sredstava te nadzor i revizija.

 Člankom 10.st.3. predmetnog Zakona propisano je da Odluku o raspoređivanju sredstava iz proračuna jedinice samouprave donosi predstavničko tijelo jedinice samouprave, a raspoređena sredstva doznačuju se na žiroračun političke stranke odnosno na poseban račun nezavisnog vijećnika tromjesečno u jednakim iznosima, a ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

 Pravo na redovito godišnje financiranje iz sredstava proračuna jedinice samouprave imaju političke stranke koje su prema KONAČNIM REZULTATIMA dobile mjesto člana u predstavničkom tijelu jedinice samouprave i nezavisni vijećnici.

 Isto tako, propisano je da za svakog člana predstavničkog tijela podzastupljenog spola političkim strankama pripada i pravo na naknadu u visini od 10 % iznosa predviđenog po svakom članu.

 Člankom 5. st.2. Zakona propisano je da visina sredstava po jednom članu predstavničkog tijela ne može godišnje biti određena u iznosu manjem od 2.000,00 kuna po jednom članu u predstavničkom tijelu jedinice samouprave koja ima od 3001 do 10.000 stanovnika.

 Proračunom Grada Ludbrega za 2020. godinu za rad političkih stranaka predviđena su sredstva u ukupnom iznosu od =50.000,00 kuna.

 Sukladno osiguranim sredstvima u Proračunu za 2020. godinu te zakonskoj obvezi , za svakog člana predstavničkog tijela osiguravaju se sredstva u iznosu od =3.000,00 kuna, te za svakog člana odnosno članicu podzastupljenog spola političkim strankama pripada i pravo na naknadu u visini od 10 % iznosa predviđenog po svakom članku odnosno =300,00 kuna.

 Utvrđuje se da prema **Konačnim rezultatima izbora za članove Gradskog vijeća** **Grada Ludbrega**, Gradsko vijeće čine slijedeći vijećnici iz pojedinih političkih stranaka te se adekvatno tome raspoređuju sredstva za rad:

|  |  |  |  |  |  |
| --- | --- | --- | --- | --- | --- |
| Red.broj: | Naziv političkestranke | Članovi/članiceGradskoga vijeća | Iznos sredstava po članu | Iznos sredstava za podzastuplje-ni spol /žene/ | U K U P N O : |
|  | **SOCIJALDEMOKRATSKA PARTIJA HRVATSKE /SDP/**  |  | **18.000,00** |  **900,00 kn** | **18.900,00 kn** |
|  | DUBRAVKO BILIĆ | 3.000,00 kn | - |  3.000,00 kn |
| RENATA POTOČNIK | 3.000,00 kn |  300,00 kn |  3.300,00 kn |
| JADRANKA HAPP | 3.000,00 kn |  300,00 kn |  3.300,00 kn |
| KRISTINA MIRČETIĆ PETRIN | 3.000,00 kn |   300,00 kn |  3.300,00 kn |
| NINO IVANUŠA | 3.000,00 kn |  - |  3.000,00 kn |
| ANTUN ŠIMIĆ | 3.000,00 kn |  - |  3.000,00 kn |
| **2.** | **HRVATSKA SELJAČKA****STRANKA /HSS/** |  | **6.000,00 kn** | **300,00 kn** | **6.300,00 kn** |
|  | PETAR SKUPNJAK | 3.000,00 kn | - | 3.000,00 kn |
| ANICA HAPP | 3.000,00 kn | 300,00 kn | 3.300,00 kn |
|  |  |  |  |
| **3** | **HRVATSKA STRANKA UMIROVLJENIKA/HSU/** |  | **3.000,00 kn** | **-** |  **3.000,00 kn** |
|  | TOMO FILIP | 3.000,00 kn | - |  3.000,00 kn |
| **4.** | **HRVATSKA NARODNA****STRANKA-LIBERALNI DEMOKRATI /HNS/** |  | **9.000,00 kn** | **300,00 kn** | **9.300,00 kn** |
|  | PETRA POKEC | 3.000,00 kn | 300,00 kn | 3.300,00 kn |
|  | MIRKO HERENČIĆ | 3.000,00 kn | - | 3.000,00 kn |
|  | MLADEN ŽUNKO | 3.000,00 kn | - | 3.000,00 kn |
| **5.** | **HRVATSKA DEMOKRATSKA ZAJEDNICA /HDZ/** |  | **6.000,00 kn** |  **-** |  **6.000,00 kn** |
|  | DRAGUTIN GLOŽINIĆ | 3.000,00 kn |  - |  3.000,00 kn |
| ZLATKO BALAŠKO | 3.000,00 kn |  - |  3.000,00 kn |
| **6.** | **HRVATSKA SOCIJALNO LIBERALNA STRANKA /HSLS/** |  | **3.000,00 kn** |  **-** |  **3.000,00 kn** |
|  | IVAN LONČARIĆ | 3.000,00 kn |  - |  3.000,00 kn |
| **7.** | **LISTA GRUPE BIRAČA** |  | **3.000,00 kn** |  **-** |  **3.000,00 kn** |
|  | GORAN HORVAT | 3.000,00 kn |  - |  3.000,00 kn |
|  **S V E U K U P N O:** | **48.000,00 kn** |  **1.500,00 kn** | **49.500,00 kn** |

 Slijedom svega navedenog, predlaže se Gradskome vijeću Grada Ludbrega donošenje Odluke u predloženome tekstu.